Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: 3. melléklet a 223/2009. (X. 14.) Korm. rendelethez
Paragraph Index: 514

1. számú függelék A dokumentumban használatos (részben EKG-specifikus) alapfogalmak leírása Megnevezés Leírás Hálózatgazda A közigazgatási informatikáért felelõs miniszter, feladatait az infokommunikációért felelõs kormánybiztos látja el. Üzemeltetõ A hálózatgazdával közszolgáltatási szerzõdéses viszonyban lévõ, a hálózat felügyeletéért, és rendelkezésre állásáért felelõs szervezet. Külön jogszabály alapján a Kopint-Datorg Zrt. Távközlési szolgáltatók Mindazok a távközlési szolgáltatók vagy konzorciumok, amelyek az EKG üzemeltetéséhez szükséges infrastruktúrát biztosítják. Csatlakozott intézmény Mindazok a – jellemzõen közigazgatási – intézmények, melyek az EKG valamely szolgáltatását igénybe veszik. Nagy felhasználószámú intézmény Olyan csatlakozott intézmény, amelyben a munkaállomások száma a 400 darabot meghaladja. ITSEC Information Technology Security Evaluation Criteria (Információtechnológia Biztonsági Értékelési Kritériumok). UPS Szünetmentes áramforrás, amely áramkimaradás esetén rövid ideig biztosítja a hozzá kötött eszközök áramellátását. VPN Virtuális magánhálózat (Virtual Private Network). Használatával a kapcsolódó felek lényegében úgy kommunikálhatnak, külön titkosítás nélkül a nyilvános hálózatokon, mintha külön bérelt, fizikailag elválasztott magánhálózatot hoztak volna létre.

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes